CONVOCATÒRIA DE PER A L'ASSISTÈNCIA / PARTICIPACIÓ EN PROGRAMES INTENSIUS COMBINATS EN UNA ALTRA INSTITUCIÓ SÒCIA A TRAVÉS DEL PROGRAMA DE MOBILITAT ERASMUS+ KA131 ESTUDIS, DURANT 2023 - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/32290)
  + [Valencià](/va/acuerdo/32265)






Selector de idioma

Leer

* [Español](/es/acuerdo/32179)
* [Valencià](/va/acuerdo/32550)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA DE PER A L'ASSISTÈNCIA / PARTICIPACIÓ EN PROGRAMES INTENSIUS COMBINATS EN UNA ALTRA INSTITUCIÓ SÒCIA A TRAVÉS DEL PROGRAMA DE MOBILITAT ERASMUS+ KA131 ESTUDIS, DURANT 2023[Butlletí Oficial Universitat d'Alacant](/ca/Publicacion)
=================================================================================================================================================================================================================================================

Secretaria General

Butlletí Oficial Universitat d'Alacant





CONVOCATÒRIA DE PER A L'ASSISTÈNCIA / PARTICIPACIÓ EN PROGRAMES INTENSIUS COMBINATS EN UNA ALTRA INSTITUCIÓ SÒCIA A TRAVÉS DEL PROGRAMA DE MOBILITAT ERASMUS+ KA131 ESTUDIS, DURANT 2023

Data d'aprovació
:   28/11/2022

Data de publicació
:   30/11/2022

Òrgan competent
:   Rectora

Secció
:   CONVOCATÒRIES I CONCURSOS

* [Annexos](#anexos)

* [Ver acuerdo en formato **PDF**](/Acuerdos/DescargarAcuerdo/32407)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/32160)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/32373)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA DE PER A L'ASSISTÈNCIA / PARTICIPACIÓ EN PROGRAMES INTENSIUS COMBINATS EN UNA ALTRA INSTITUCIÓ SÒCIA A TRAVÉS DEL PROGRAMA DE MOBILITAT ERASMUS+ KA131 ESTUDIS, DURANT 2023&url=https://www.boua.ua.es/va/acuerdo/32188)

**Títol:** CONVOCATÒRIA DE PER A L'ASSISTÈNCIA / PARTICIPACIÓ EN PROGRAMES INTENSIUS COMBINATS EN UNA ALTRA INSTITUCIÓ SÒCIA A TRAVÉS DEL PROGRAMA DE MOBILITAT ERASMUS+ KA131 ESTUDIS, DURANT 2023

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** dilluns, 28 de novembre de 2022

CONVOCATÒRIA DE PER A L'ASSISTÈNCIA / PARTICIPACIÓ EN PROGRAMES INTENSIUS COMBINATS EN UNA ALTRA INSTITUCIÓ SÒCIA A TRAVÉS DEL PROGRAMA DE MOBILITAT ERASMUS+ KA131 ESTUDIS, DURANT 2023

1.    Objecte de la convocatòria i procediment de concessió

L'objecte d'aquesta convocatòria és l'assignació de places i concessió d'ajudes, en règim de concurrència competitiva, a l'alumnat de la Universitat d'Alacant (UA) per a la participació en un programa intensiu combinat (Blended Intensive Programmes - BIP), organitzat en una altra institució europea sòcia amb la qual la UA ha subscrit prèviament un acord d'intercanvi d'estudiants en el marc del programa Erasmus+ acció KA131 durant l'any 2023.

La participació implica una mobilitat física de curta duració a l'estranger en combinació amb un component virtual obligatori.

2.   Requisits de les Persones Beneficiàries

Podrà obtenir la condició de beneficiari i sol·licitar aquesta ajuda l'alumnat que complisca els següents requisits:

2.1. Requisit de matrícula.

L'alumnat ha d'estar matriculat en la UA en un determinat programa d'estudis conduent a l'obtenció d'un títol oficialment reconegut de Grau, Màster oficial o Doctorat, tant en el moment de la sol·licitud com durant la mobilitat BIP. Els programes d'estudi esmentats han de tenir docència durant el curs 2022-23.

2.2. Requisit de crèdits en els estudis des dels quals sol·licita el BIP.

El nombre mínim de crèdits superats ha de ser el següent: 60 crèdits, fins a la convocatòria C4 del curs 2021-22 inclusivament.

2.3. Requisit d'idiomes: tenir acreditat en la UA el nivell d'idioma requerit per la universitat de destinació.

Cada estudiant haurà de justificar el requisit lingüístic de la UA mitjançant la presentació d'un document oficial que acredite el nivell mínim d'idioma requerit. Els documents que es valoraran són exclusivament els continguts en la Normativa de la UA per a l'acreditació interna de competències lingüístiques en valencià i llengües estrangeres, que es pot trobar en la pàgina web del Servei de Llengües ([Pla d'Acreditació Lingüística](https://sl.ua.es/va/acreditacio/acreditacio-en-llengues.html)).

Només podran ser tinguts en compte aquells documents obtinguts fins la data en la qual finalitze el termini de presentació de sol·licituds.

Quant a l'acreditació d'idiomes per superació d'assignatures, s'admetran les superades fins a la convocatòria C4 del curs 2021-22 inclusivament.

2.4. Requisits acadèmics específics del BIP:

NOM DEL BIP: Rural areas facing climate change

DESTINACIÓ: França - Illa de la Reunió

NOMBRE DE PLACES: 8

DATES MOBILITAT FÍSICA: 3 al 7 d'abril de 2023 ( inclusivament)

DATES MOBILITAT VIRTUAL: De 9 de gener de 2023 al 24 de maig de 2023 (inclusivament).

REQUISITS LINGÜÍSTICS: Anglès B2

REQUISITS ACADÈMICS: Estar matriculat en 3r o 4t curs del grau en Arquitectura

PROFESSORAT RESPONSABLE: Javier Sánchez Merina i Joaquín Alvado Bañón

2.5.  Altres requisits:

2.5.1.   No superar el període màxim d'estades Erasmus d'estudis o pràctiques (LLP-Erasmus, Erasmus Mundus, Erasmus+) permeses:

·        Grau en Fonaments de l'Arquitectura: dos períodes anuals en còmput total.

·        Per a la resta de titulacions: un període anual en còmput total en el mateix nivell d'estudis (grau, màster, doctorat).

2.5.2.   No haver incomplit la normativa de qualsevol programa gestionat per la Unitat de Mobilitat.

2.5.3.   Requisits lingüístics de la universitat de destinació.

Normalment, les universitats de destinació tenen un requisit lingüístic per a l'acceptació d'estudiants internacionals. Serà responsabilitat de cada estudiant informar-se i conèixer quina és la documentació necessària per a demostrar els requisits lingüístics de les institucions que seleccione. La informació específica de cada universitat d'acolliment es pot trobar en la seua pàgina web, en l'apartat Internacional. Les dades de contacte i els enllaços a les universitats sòcies poden trobar-se en la pàgina web de la Unitat de Mobilitat del Servei de Relacions Internacionals (<https://sri.ua.es/va/movilidad/mobilitat.html>) apartat Erasmus KA131 - institucions sòcies.

De manera general, l'alumnat seleccionat en universitats que requerisquen un certificat lingüístic concret hauran de remetre'l a la institució de destinació.

Per això, han d'estar en possessió d'aquesta documentació abans de finalitzar el termini establit per cada institució per a la sol·licitud d'inscripció com a alumnat participant en el BIP (consulteu el termini en la pàgina web de la universitat de destinació). Aquest termini pot variar en funció de la universitat i el semestre. En cas contrari, la universitat de destinació podrà rebutjar la sol·licitud i, per tant, no podrà realitzar el BIP.

3.    Número y dotación de las becas.

Els beneficiaris d'una plaça per a participar en un programa intensiu combinat en una altra institució en el marc del programa Erasmus+ podran obtenir una ajuda econòmica. Aquesta ajuda estarà constituïda per les aportacions de la Comissió Europea a través del Servei Espanyol per a la Internacionalització de l'Educació (SEPIE), que pertany al Ministeri d'Universitats. La quantia total depèn de la consignació pressupostària d'aquest organisme. Per a aquesta convocatòria, la quantia corresponent al SEPIE s'estima en 15.920 €.

Així mateix, seguint les indicacions del SEPIE, es tindrà en compte el punt següent en les mobilitats: quan el tipus d'ensenyament siga blended, és a dir, que es combina l'ensenyament virtual amb el presencial, es percebrà la beca que corresponga des del moment en què es requerisca la presència física de l'estudiant i així siga justificat per la universitat de destinació.

La duració màxima finançada serà de 5 dies, als quals es podran sumar fins a dos dies per viatge. Els dies concrets en els quals es realitzarà l'activitat es faran constar en el certificat d'estada, i seran els que s'utilitzen per al càlcul de la quantia que s'ha de percebre.

Les activitats de mobilitat per a la participació en un BIP Erasmus+ KA131 són finançades per la Comissió Europea a través del Servei Espanyol per a la Internacionalització de l'Educació (SEPIE).

L'ajuda té per objecte contribuir a cobrir les despeses de viatge i subsistència de la mobilitat al país d'acolliment, que pot no cobrir la totalitat dels costos i que atendrà el següents criteris:

* Viatge (anada i tornada): contribució a les despeses de viatge basada en la distància entre la Universitat d'Alacant i la seu de la institució d'acolliment en la qual es desenvolupe l'activitat corresponent, segons la quantitat que s'indica a continuació:

+ Entre 10 i 99 km : 23 €
+ Entre 100 i 499 km : 180 €
+ Entre 500 i 1.999 km : 275 €
+ Entre 2.000 i 2.999 km : 360 €
+ Entre 3.000 i 3.999 km : 530 €
+ Entre 4.000 i 7.999 km :820 €
+ 8.000 km o més : 1.500 €  
  Per a calcular la distància en quilòmetres des de la Universitat d'Alacant fins a la ciutat de destinació, s'utilitzarà la calculadora de distàncies proposada per la Comissió Europea, que es podrà trobar en l' enllaç següent:  
  <http://ec.europa.eu/programmes/erasmus-plus/tools/distance_en.htm>

* Ajuda individual: costos directament relacionats amb l'estada dels participants durant l'activitat. La quantitat diària serà de 70 €.

4.   Termini i procediment de presentació de sol·licitud.

4.1. Termini de presentación.

El termini per a sol·licitar l'ajuda serà de l'1 al 16 de desembre de 2022 a les 12.00 hores del migdia.

4.2. Procediment de presentación.

S'haurà d'emplenar la sol·licitud únicament a través [d'aquest formulari](https://cvnet.cpd.ua.es/uaCuestionarios/acceso/preguntas.aspx?idcuestionario=156458&idioma=ca) i se seleccionarà el corresponent BIP Erasmus en el qual es desitge participar.

La Unitat de Mobilitat consultarà la formació lingüística acreditada en la UA per a comprovar el compliment dels requisits exigits per les universitats de destinació seleccionades.

L'alumnat interessat en programes de mobilitat, per tant, haurà de comprovar els assoliments obtinguts en matèria lingüística que apareixen en UACloud Campus Virtual - Expedient acadèmic - Consultar - Expedients - Acreditació i capacitació docent en llengües, i, si escau, haurà de sol·licitar l'acreditació d'aquells idiomes que no estiguen recollits en el seu perfil lingüístic seguint el procediment establit pel Servei de Llengües ([Pla d'Acreditació Lingüística](https://sl.ua.es/va/acreditacio/acreditacio-en-llengues.html)).

5.    Criterios de adjudicación

La selecció de places es resoldrà d'acord amb la valoració dels mèrits acreditats per cada estudiant atès el barem detallat en l'[annex A](/Acuerdos/DescargarAnexoxId?idanexo=554908&idacuerdo=32413&idioma=es). Les sol·licituds s'ordenaran de més a menys puntuació i s'elaborarà una llista d'espera amb la qual es cobriran les possibles renúncies.

El barem comprendrà dos apartats i la puntuació total resultarà de la suma d'aquests dos aparts (a+b):

a)    Expedient acadèmic en l'estudi des del qual se sol·licita la participació en el BIP.

b)    Coneixement de l'idioma.

Les places es distribuiran per ordre de puntuació total, i no s'adjudicaran més places que les oferides. En cas d'estudiants que obtinguen la mateixa puntuació, s'atendrà la màxima puntuació obtinguda en els apartats del barem que s'indiquen: 1r) nombre de crèdits superats; 2n) nivell d'idioma, en aquest ordre fins a aconseguir el desempat. Si persistira l'empat, es decidirà mitjançant un sorteig.

Tots els mèrits presentats hauran de complir-se en la data de finalització del termini de presentació de sol·licituds, i s'hauran d'acreditar en la forma que s'estableix en cada cas.

6.   Òrgan Gestor i Comissió de valoració

6.1. Òrgan gestor

L'òrgan gestor de la convocatòria, el Servei de Relacions Internacionals, s'encarrega de l'ordenació i instrucció del procediment, acordarà totes les actuacions necessàries per a la determinació, coneixement i comprovació de les dades en virtut dels quals ha de dictar-se resolució.

La unitat administrativa de referència és la Unitat de Convocatòries i Gestió Econòmica del citat servei, contacte: [z.yosoxxbqu@hx](mailto:x.iolfookka@je).

Quan la sol·licitud no reunisca els requisits o no s'acompanye la documentació que resulte exigible es notificarà a la persona sol·licitant la causa que impedeix la continuació del procediment, i se li requerirà perquè de conformitat amb la legislació de procediment administratiu comú esmene la falta o acompanye els documents preceptius amb indicació que si així no es fera se li tindrà per desistit de la seua petició prèvia resolució que haurà de ser dictada en els termes previstos legalment.

6.2. Comissió de valoració

La comissió de valoració realitzarà l'examen i avaluació de les sol·licituds presentades, així com la consegüent proposta de concessió i denegació de les ajudes.

La comissió de valoració titular tindrà la següent composició:

Presidència:

-       Vicerectora de Relacions Internacionals i Cooperació per al Desenvolupament

Secretaria:

-       Subdirectora de Mobilitat d'Estudiants.

Vocal:

-       Directora del Servei de Relacions Internacionals.

La comissió de valoració suplent tindrà la següent composició:

Presidència:

-       Director del Secretariat de Mobilitat (responsable de la Coordinació Institucional Erasmus+).

Secretaria:

-       Subdirectora de Gestió de Projectes de Mobilitat.

Vocal:

-       Gestora en cap de Convocatòries i Gestió Econòmica.

La Comissió de Selecció es reserva el dret de convocar a les persones candidates per a contrastar qualsevol informació relacionada amb el contingut de la sol·licitud.

7.    Resolución, notificación y publicación de los resultados

Atès el principi de transparència arreplegat en la Llei 40/2015, d'1 d'octubre, de Règim Jurídic del Sector Públic, i al que es disposa en l'article 45.1 de la Llei 39/2015, d'1 d'octubre, del Procediment Administratiu Comú de les Administracions Públiques, les publicacions detallades en aquestes bases es realitzaran en l'adreça web <https://sri.ua.es/va/movilidad/mobilitat.html>, substituint la notificació a les persones interessades i produint els mateixos efectes.

En aquesta mateixa direcció es troba la resta d'informació general referent a la convocatòria, l'annex, i l'accés a tota la normativa i legislació esmentada en aquesta.

Una vegada acabat el termini de presentació de sol·licituds, la Unitat de Mobilitat publicarà en la pàgina web la baremació provisional de cada sol·licitant i, si escau, les sol·licituds excloses provisionalment i els motius d'exclusió. Es concedirà un termini de cinc dies hàbils perquè esmenen el defecte que haja motivat l'exclusió o al·leguen el que consideren convenient per a corregir qualsevol error que s'haja pogut produir sobre la baremació (idioma acreditat, nota mitjana i crèdits superats). Després d' aquest termini i una vegada revisades les al·legacions, la Unitat de Mobilitat publicarà la baremació definitiva de cada sol·licitant i, si escau, les sol·licituds excloses de manera definitiva. Seguidament, publicarà la resolució provisional d'assignació de places i la llista d'espera, i concedirà un termini de tres dies hàbils per a presentar renúncies sense que aquestes penalitzen (vegeu el punt 9) o presentar al·legacions sobre el que consideren oportú pel que fa a l'adjudicació de places. Les renúncies presentades en el termini esmentat donaran lloc a la corresponent reassignació de places seguint l'ordre de baremació. El resultat d'aquesta reassignació es publicarà en la resolució definitiva.

8.   Aceptació de la mobilitat

8.1. Aceptación per part de la universitat de destinació

El Programa Erasmus+ KA131 està basat en acords bilaterals signats entre la UA i diferents institucions d'educació superior europees. Això implica l'acceptació de la mobilitat per part de les dues institucions.

Una vegada assignades les places per part de la UA, l'alumnat ha de realitzar els tràmits de sol·licitud d'inscripció en la institució de destinació (Application Procedure) per a l'acceptació per aquesta institució. Aquesta podrà rebutjar-la per diferents raons basades en l'acord bilateral, entre les quals:

-          Que no complisca els terminis per a inscriure's en la universitat de destinació.

-          Que no complisca el requisit mínim de coneixement d'idioma de la universitat de destinació.

-          Que no complisca el requisit acadèmic exigit per la universitat de destinació.

Per tot això, l'assignació de places que realitza la UA no serà efectiva fins a l'acceptació per la institució de destinació.

8.2. Situacions derivades d'esdeveniments globals

Tenint en compte que la mobilitat de l'alumnat en els diferents països pot veure's afectada per esdeveniments globals sobrevinguts que produïsquen inestabilitat que impedisquen la mobilitat (pandèmies, conflictes bèl·lics, etc.), es recomana no incórrer en despeses fins que la possibilitat de viatjar a la destinació estiga confirmada. Per això, és aconsellable no reservar viatges i allotjament fins al mateix moment de realitzar la mobilitat.

8.3. Organització final del BIP

Tal com estableix la guia Blended mobility implementation for Erasmus+ higher education mobility KA131, el nombre mínim de participants en un programa intensiu combinat és de 15 (sense incloure el personal docent/de formació que participe en la impartició del programa) perquè el programa puga rebre finançament.

Tenint en compte aquesta situació, no serà factible cap selecció d'estudiants si finalment el BIP no té lloc per no aconseguir el nombre mínim de participants. Per això, es recomana no comprometre's a cap despesa fins que estiga confirmada la realització del BIP, ja que la subvenció està supeditada al fet que l'esdeveniment tinga lloc.

9.   Renuncia y penalización

La renúncia s'ha de notificar per escrit a la Unitat de Mobilitat a través d'UACloud > eAdministració > Instància genèrica (dirigida a l'Oficina de Mobilitat).

Les renúncies no penalitzaran mentre siguen presentades en el termini establit en la resolució provisional.

Fora d'aquests terminis, i atès que les renúncies perjudiquen el procés selectiu, es penalitzarà (segons Normativa) conforme establisca cada convocatòria.

Si un/a estudiant que ha obtingut plaça no presenta renúncia, però no s'incorpora a la universitat de destinació en la data prevista de començament del BIP, la seua participació serà cancel·lada d'ofici. A més, aquesta persona serà penalitzada, quedant exclosa de la possibilitat de mobilitat en el següent curs en el qual sol·licite l'intercanvi. (segons Normativa).

10. Marc legal y pressupostari

La convocatòria d'ajuda, que serveix de base reguladora es troba recollida en la línia de subvenció 2022LS0224 de l'edició 2022 del Pla Estratègic de Subvencions 2021-23 de la Universitat d'Alacant.

La subvenció assignada s'ajustarà al que disposa la Llei 38/2003 i el Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions; Llei 1/2015, de 6 de febrer, d'Hisenda Pública, del Sector Públic Instrumental i de Subvencions; normativa interna de la Universitat d'Alacant, i aquesta convocatòria. Aquesta dotació podrà incrementar-se a conseqüència de la concurrència d'alguna de les circumstàncies previstes en l'art. 58.2 a) del Reglament de la Llei 38/2003 de 17 de novembre, o bé per la no assignació de l'import total de la dotació de la convocatòria.

La present convocatòria es regeix, a més de per les normes establides en aquesta, per les disposicions europees per al Programa Erasmus+, pel Manual de Mobilitat en ensenyament superior 2021, per la Normativa General de Mobilitat de la Universitat d'Alacant i per les Bases Reguladores que regeixen l'adjudicació de destinacions i la concessió d'ajudes per a participar en els programes de Mobilitat Erasmus+ de la UA (disponible en <https://www.boua.ua.es/Acuerdos/DescargarAcuerdo/16583>).

La dotació de les ajudes per a aquesta convocatòria, corresponent al SEPIE s'estima en un màxim de 15.920 euros. Serà sufragada amb càrrec al capítol IV orgànica 68.17.6D.24.49 del pressupost del centre de despesa 5160 del Servei de Relacions Internacionals. L'execució d'aquesta dotació està supeditada a la disponibilitat pressupostària de la UA. S'hi aplicaran les retencions de rendes que, si escau, establisca la legislació vigent.

11. Reconeixement acadèmic i aprofitament

Els/les estudiants que realitzen la mobilitat obtindran un reconeixement acadèmic d'un mínim de 3 ECTS (la suma del treball virtual i presencial).

El reconeixement acadèmic es farà seguint el Learning Agreement (acord d'aprenentatge) que l'estudiant haja acordat de manera prèvia a la mobilitat amb el/la coordinador/a acadèmic/a de la universitat d'origen.

El BIP es reconeixerà com a part del pla d'estudis de l'estudiant, encara que no es tracte d'una assignatura curricular en la universitat de destinació. Els ECTS constaran com a reconeguts en l'expedient de l'estudiantat i apareixerà també en el suplement europeu al títol.

11.1.    Matrícula.

En el curs acadèmic de la mobilitat, s'ha d'estar matriculat/da en la mateixa titulació que en el moment de la sol·licitud.

11.2.    Modificació de l'acord d'aprenentatge, si escau.

Qualsevol revisió de l'acord d'aprenentatge que es considere necessària a l'arribada a la institució d'acolliment haurà de concretar-se i formalitzar-se durant la primera setmana. Qualsevol modificació posterior que excepcionalment resulte necessària haurà de ser acceptada formalment per les tres parts i ser aplicada immediatament.

11.3.    El reconeixement de la mobilitat realitzada en la institució d'acolliment únicament podrà ser denegat si no s'ha aconseguit el nivell acadèmic requerit per la institució d'acolliment, o bé si s'incompleixen les condicions relatives al reconeixement acordades per les institucions participants.

Així mateix, a qui es negara a complir les exigències del programa d'estudis a l'estranger, se li podrà exigir el reembossament, total o parcial, de la beca individual.

12.        Obligació i justificació del beneficiari

12.1.  Les obligacions dels beneficiaris d'aquesta convocatòria són:

a)    No acceptar cap altre ingrés incompatible amb la percepció de les dotacions de les ajudes.

b)    Matricular-se en la UA i en la universitat d'acolliment durant el període acadèmic en què desenvolupe l'estada, almenys, dels crèdits mínims exigits.

c)    Cursar el període d'estudis establit en el centre concedit i complir amb aprofitament les diferents etapes del procés de formació amb la dedicació requerida; en particular, assistir a totes les activitats lectives, així com presentar-se a les proves i exàmens que corresponguen a la programació acadèmica de l'estada concedida.

d)    Mantenir contacte i estar localitzable tant per la Unitat de Mobilitat com per la coordinadora o el coordinador, que podran posar-se en contacte amb l'alumnat en qualsevol moment, tant durant tot el procés de selecció i nomenament de la seua candidatura com durant el BIP, a través del correu electrònic de la UA, com també facilitar les dades de contacte en cas d'emergència.

e)    Comunicar immediatament qualsevol canvi de la sol·licitud inicial, en concret, a la Unitat de Mobilitat tot allò que tinga a veure amb renúncies, canvis en el calendari, etc.; i al coordinador o la coordinadora els aspectes acadèmics.

f)     Tenir uns coneixements de l'idioma suficients per a integrar-se en la universitat de destinació. La UA no es fa responsable de les manques que en aquest sentit tinga l'alumnat ni de les conseqüències que se'n puguen derivar, com per exemple, la no acceptació per part de la institució de destinació.

g)    Lliurar en la Unitat de Mobilitat els documents següents emplenats adequadament:

I)             Contracte de subvenció

II)            Confirmació d'estada

III)           Còpia de l'acord d'aprenentatge (abans de l'inici de la mobilitat)

IV)          Còpia de l'acord d'aprenentatge definitiu, en el cas que hi haja hagut modificacions posteriors

V)           Certificat de notes (Transcript of Records)

h)    Addicionalment, realitzar en línia :

I)             el qüestionari UE.

i)      Si escau, contractar una assegurança que cobrisca les contingències de malaltia comuna, accident i repatriació.

j)      Responsabilitzar-se de la cerca i localització d'allotjament i dels tràmits seguits per a la inscripció en la universitat d'acolliment.

k)    Acceptar totes les condicions del programa.

l)      Mantenir operatiu un compte bancari a Espanya per a l'abonament de les ajudes.

m)   Inscriure's en el [Registre de Viatgers](https://registroviajeros.exteriores.gob.es/) i consultar les [recomanacions de viatge](https://www.exteriores.gob.es/es/ServiciosAlCiudadano/Paginas/Recomendaciones-de-viaje.aspx) del Ministeri d'Afers exteriors, Unió Europea i Cooperació per al país al qual es viatjarà, així com les del [Ministeri de Sanitat](https://www.sanidad.gob.es/profesionales/saludPublica/ccayes/alertasActual/nCov/spth.htm). En cas de situacions excepcionals al país de destinació, cal seguir en tot moment les indicacions de l'ambaixada corresponent, com també de la universitat d'acolliment, i comunicar la situació a la Unitat de Mobilitat.

Aquest projecte ha sigut finançat amb el suport de la Comissió Europea. Aquesta publicació és responsabilitat exclusiva de la UA. La Comissió no és responsable de l'ús que puga fer-se de la informació ací difosa

12.2.  El mitjà de justificació del compliment de les obligacions es realitzarà de la següent manera:

D'acord amb el que estableix el punt catorzè de les bases reguladores que regeixen l'adjudicació de destinacions i la concessió d'ajudes per a participar en els programes de mobilitat Erasmus+ (acció clau 1-KA1 per a estudiants amb finalitats d'estudi), beques Santander Erasmus+ i Mobilitat Global (<https://www.boua.ua.es/acuerdos/descargaracuerdo/16889>), les persones beneficiàries hauran de justificar el compliment de la finalitat per a la qual es va concedir l'ajuda i de l'aplicació dels fons percebuts fins al 31 de desembre de 2023.

12.3.  El compte justificatiu del compliment de les obligacions contindrà la següent informació:

·         Contracte de subvenció original

·         Acord d'aprenentatge (proposta i definitiu)

·         Confirmació d'estada original (arribada i eixida)

·         Certificat de notes (Transcript of Records)

·         Qüestionari de fi d'estada

13.  Taxes acadèmiques

No s'haurà d'abonar cap taxa universitària (en concepte de matrícula, inscripció, exàmens oficials, accés a instal·lacions de laboratoris i biblioteques, etc.) en la institució d'acolliment durant el període en el qual es produeix la mobilitat. No obstant això, és possible que es cobren petites quantitats per costos relacionats amb l'assegurança, l'afiliació a sindicats d'estudiants i l'ús de material divers com ara fotocòpies, productes de laboratori, etc. Aquestes quantitats seran equivalents a les cobrades a l'alumnat local pel mateix concepte.

Cada estudiant haurà de continuar abonant les taxes acadèmiques habituals en la UA durant el període de mobilitat al país europeu.

14.  Forma de pagament

El pagament d'aquesta subvenció es divideix en dos pagaments:

o   Primer pagament: la quantia correspon al 70% del finançament total previst en el conveni de subvenció. El pagament es tramitarà la setmana següent de la presentació de la  documentació següent en la Unitat de Mobilitat:

-      Contracte de subvenció ORIGINAL

-      Proposta d'acord d'aprenentatge

-      Confirmació d'estada amb arribada real

o   Segon pagament. Inclou l'import pendent per cobrar, segons les dates indicades en la confirmació d'estada. El pagament es tramitarà la setmana següent de la presentació de la documentació següent en la Unitat de Mobilitat:

-        Acord d'aprenentatge definitiu, si escau

-        Qüestionari UE

-        Confirmació d'estada ORIGINAL amb eixida real

15. Protecció de dades de caràcter personal

De conformitat amb el que disposa la legislació vigent en matèria de protecció de dades, la Universitat d'Alacant tractarà les dades aportades amb la finalitat de gestionar i tramitar les sol·licituds de participació en aquesta convocatòria.

La base de legitimació d'aquest tractament es basa en el compliment d'una missió realitzada en interès públic o en l'exercici dels poders públics conferits a la Universitat d'Alacant, i en el consentiment expressat en la sol·licitud de participació.

En el marc dels tractaments esmentats, les dades seran cedides a:

-          La universitat de destinació amb l'objectiu de gestionar el programa de mobilitat.

-          L'asseguradora d'accidents de viatge per a la prestació del servei d'assegurances de viatge associat al programa de mobilitat internacional.

-          Entitats financeres.

-          Administració autonòmica i local.

-          Ambaixades, consolats d'Espanya a l'estranger.

-          Centres i organismes: SEPIE.

Els drets en relació amb el tractament de les dades personals d'accés, rectificació i supressió, entre d'altres, mitjançant sol·licitud dirigida a la Gerència de la Universitat en el Registre General de la Universitat d'Alacant, o bé a través de la seu electrònica <https://seuelectronica.ua.es/va/index.html>

La informació addicional i detallada sobre protecció de dades, els seus drets i la política de privacitat de la Universitat d'Alacant es pot consultar en l' enllaç següent: <https://seuelectronica.ua.es/va/privadesa.html>

16. Recursos

Contra la convocatòria, les bases i els actes administratius que se'n deriven, que esgoten la via administrativa, pot interposar-se recurs contenciós administratiu davant el jutjat  contenciós administratiu d'Alacant que resulte competent en el termini de dos mesos comptador a partir de l'endemà de la publicació, de conformitat amb el que estableix l'article 114 de la Llei 39/2015, d'1 d'octubre, del procediment administratiu comú de les administracions públiques, l'article 6.4 de la Llei orgànica 6/2001, de 21 de desembre, d'Universitats i l'article 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament podran interposar recurs de reposició en el termini d'un mes comptador a partir de l'endemà de la publicació d'aquesta convocatòria davant la rectora, de conformitat amb el que disposen els articles 123 i 124 de la Llei 39/2015. Tot això sense perjudici que s'utilitze qualsevol altra via que es considere oportuna.

D'acord amb l'article 112 de la Llei 39/2015, no es podrà presentar recurs contra els actes de tràmit, llevat que aquests decidisquen directament o indirectament el fons de l'assumpte o determinen la impossibilitat de continuar el procediment, produïsquen indefensió o perjudici irreparable a drets i interessos legítims.

A Alacant, a 28 de novembre de 2022.

La rectora,

P.D. de signatura, la Vicerectora de Relacions Internacionals i Cooperació per al Desenvolupament

(Resolució de 22 de desembre de 2020)

Rosa María Martínez Espinosa

Documents annexos:
------------------

* [Descargar 32723\_Convocatoria\_SMS\_E KA131\_BIP\_23\_AnexoA.pdf](/Acuerdos/DescargarAnexoxId?idanexo=554889&idacuerdo=32997)
* [Descargar 32598\_Convocatoria\_SMS\_E KA131\_BIP\_23\_AnexoA\_va.pdf](/Acuerdos/DescargarAnexoxId?idanexo=554908&idacuerdo=32211)





[Carretera Sant Vicent del Raspeig s/n  
03463 Sant Vicent del Raspeig - Alacant  
 Tel. 75 162 6227 - Fax 21 435 9174](https://www.google.es/maps/@27.335688,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12318&trk=tyah&trkInfo=tarId%5J5657211719974%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)